1
2

	[image: image1.png]




	

	BIRŠTONO SAVIVALDYBĖS KONTROLĖS IR AUDITO

TARNYBA

	Savivaldybės biudžetinė įstaiga, Jaunimo g. 2, 59206 Birštonas, tel. (8 319) 56 833, faks. (8 319) 65 555, el. p. kontrole@birstonas.lt.
Duomenys kaupiami ir saugomi Juridinių asmenų registre, kodas 188644330

	

	

	Birštono savivaldybės tarybai

VŠĮ Birštono pirminės sveikatos

priežiūros centro vyr. gydytojai

	
	     

	

	Auditoriaus išvada

	dėl všį birštono pirminės sveikatos priežiūros centro finansinių ataskaitų rinkinio ir veiklos ataskaitos už 2010 metus

	


2011 m. kovo 28 d. Nr. 3-10
               Birštono savivaldybės Kontrolės ir audito tarnybos kontrolierė, vadovaudamasi Vietos savivaldos įstatymu bei vykdydama Birštono savivaldybės tarybos 2010-03-24 d. sprendimą Nr. TS-61 ir tarnybos 2011 metų veiklos planą, atliko VŠĮ Birštono pirminės sveikatos priežiūros centro 2010 metų finansinių ataskaitų rinkinio t. y. finansinės būklės ataskaitos (įstaigos turtas, nuosavas kapitalas, finansavimas ir įsipareigojimai) ir susijusių 2010 metų veiklos rezultatų ataskaitos (per ataskaitinį laikotarpį suteiktos paslaugos, pajamos, sąnaudos, kompensuotos sąnaudos ir veiklos rezultatas), grynojo turto pokyčių ataskaitos, pinigų srautų ataskaitos ir aiškinamojo rašto (finansinių ataskaitų straipsnių išsamesnė analizė, informacija ir paaiškinimai susiję su įstaigos veikla) auditą. Šis finansinių ataskaitų rinkinys yra parengtas vadovaujantis LR Įmonių finansinės atskaitomybės įstatymu ir Viešųjų sveikatos priežiūros įstaigų buhalterinės apskaitos ir finansinės atskaitomybės sudarymo ir pateikimo taisyklėmis. Už šį finansinių ataskaitų rinkinį yra atsakinga Įstaigos vadovybė. Kontrolierės pareiga, remiantis atliktu auditu, pareikšti savo nuomonę apie šį finansinį ataskaitų rinkinį.
               Auditas atliktas vadovaujantis tarptautiniais audito standartais. Šie standartai reikalauja, jog auditą planuotume ir atliktume taip, kad gautume pakankamą pagrindą tvirtinti, jog finansinių ataskaitų rinkinyje nėra reikšmingų informacijos iškraipymų. Audito metu, dokumentinės kontrolės metodu, ištisiniu būdu buvo ištirti įrodymai, patvirtinantys finansinių ataskaitų sumas ir atskleidimus. Audito metu buvo įvertinti Įstaigoje taikyti apskaitos principai bei vadovybės atlikti įvertinimai, taip pat bendras finansinių ataskaitų pateikimas pagal finansinės atskaitomybės sudarymo tvarką. Audito metu įsitikinta, kad atliktas auditas suteikia pakankamą pagrindą nuomonei pareikšti. 
              Kontrolierės nuomone, patikrintas finansinių ataskaitų rinkinys, išskyrus audito metu nustatytus neatitikimus ir pateiktus audito ataskaitoje, visais reikšmingais atžvilgiais tikrai ir teisingai atspindi VŠĮ Birštono pirminės sveikatos priežiūros centro 2010 m. gruodžio 31 d. finansinę būklę, 2010 metų veiklos rezultatus ir yra parengta pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą.
               Kontrolierė atliko VŠĮ Birštono pirminės sveikatos priežiūros centro 2010 metų veiklos ataskaitos patikrinimą. Už šią ataskaitą ir veiklos planų bei prognozių prielaidas atsakinga įstaigos vadovybė. Kontrolierės pareiga, remiantis atliktu patikrinimu, pareikšti nuomonę ar įmonės veiklos ataskaitoje pateikti duomenys atitinka metinių finansinių ataskaitų rinkinyje pateiktus duomenis.
                Kontrolierės darbo apimtis veiklos ataskaitos atžvilgiu apsiribojo patikrinimu, ar šioje ataskaitoje, lyginant su metine finansinių ataskaitų rinkiniu, nėra reikšmingų neatitikimų ir neapėmė veiklos ataskaitos ateities planų ir prognozių dalies vertinimų, nes tai nebuvo audito tikslas.

                Remiantis atliktu patikrinimu pareiškiame, kad VŠĮ Birštono pirminės sveikatos priežiūros centro 2010 metų veiklos ataskaitoje nepastebėta jokių reikšmingų neatitikimų lyginant su audituotomis 2010 metų finansinėmis ataskaitomis. 

